Edvard Hagerup Bull (1855–1938)

Edvard Hagerup Bull (1855–1938) var en norsk jurist, politiker (Høyre), stortingsrepresentant, finansminister og justisminister.  

Edvard Hagerup Bull ble cand.jur i 1876. Han ble byråsjef i Finansdepartementet i 1882. I 1889 var han konstituert statsråd i Finansdepartementet i Johan Sverdrups regjering i 1889. I 1893 ble han høyesterettsdommer.

I 1903 ble Bull valgt inn på Stortinget for Høyre i Akershus og formann for budsjettkomiteen. I 1905 ble han justisminister i Christian Michelsens regjering, deretter finansminister i samme regjering fra november 1905. Han var sentral i regjeringens planlegging forut for unionsoppløsningen i 1905 og den påfølgende folkeavstemningen.

Bull ble valgt inn på Stortinget igjen i 1909. I 1912 ble han parlamentarisk fører for Høyre. I 1918 tok han ikke gjenvalg til Stortinget og sa samtidig opp sitt embete som høyesterettsdommer. Imidlertid ble han allerede to år senere finansminister i Otto Bahr Halvorsens første regjering (1920–1921).

Bull ble i 1895 utnevnt til ridder av 1. klasse av St. Olavs orden. 7. november 1906 ble han forfremmet til kommandør av 1. klasse «for statsborgerlig og embedsfortjeneste». Han var også innehaver av 7. juni-medaljen.Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947, s. 69.

Han var bror til arkitekten Schak August Steenberg Bull, fetter av komponisten Edvard Grieg og farfar til komponisten Edvard Hagerup Bull (1922). Han ble i 1880 gift med Theodora Kraft.

 Referanser 

 Eksterne lenker 

 Slektsinformasjon om Edvard Hagerup Bull

Kategori:Norske finansministre
Kategori:Norske justisministre
Kategori:Høyre-statsråder
Kategori:Norske statsråder 1884–1905
Kategori:Norske statsråder 1905–1940
Kategori:Norske høyesterettsdommere
Kategori:Stortingsrepresentanter fra Høyre
Kategori:Stortingsrepresentanter 1904–1906
Kategori:Stortingsrepresentanter 1910–1912
Kategori:Stortingsrepresentanter 1913–1915
Kategori:Stortingsrepresentanter 1916–1918
Kategori:Kommandører med stjerne av St. Olavs Orden
Kategori:Hagerup